Source: http://www.bihon.ro/achim-va-semna-un-nou-contract/2079549
Timestamp: 2018-08-21 05:38:28+00:00

Document:
Achim va semna un nou contract - BIHON
la	18. iulie 2018 16:05
Antrenorul echipei CSM CSU Oradea, Cristian Achim	- © FOTO: JB
Antrenorul cu care CSM CSU a cucerit două titluri va continua cu echipa orădeană.
O întrebare care îi frământă pe suporterii „leilor roșii” își va afla răspunsul în zilele următoare. CSM CSU Oradea a semnat până acum contracte cu șase jucători pentru sezonul viitor, dar nu și cu antrenorul Cristian Achim!
Președintele CS Municipal, Șerban Sere asigură însă că tehnicianul își va continua, cu siguranță, activitea la echipa orădeană. „Bineînțeles că vom păstra antrenorul pe care-l avem deja de mai bine de opt ani. Nu s-a pus niciun moment la îndoială acest lucru. Ne-am înțeles deja pentru un nou contract. Cristian Achim va semna zilele următoare, el va continua să fie antrenorul echipei noastre. Este un tehnician foarte bun, a cărui activitate o apreciem în mod deosebit. A cucerit două titluri naționale și a urcat echipa noastră în elita baschetului românesc”, ne-a declarat Șerban Sere.
S-a renunțat la Gajovic
Referitor la lotul de jucători, un alt semn de întrebare îl constituie păstrarea lui Martin Zeno, unul dintre cei mai buni jucători care au activat la echipa orădeană. Președintele CSM Oradea afirmă că clubul dorește ca jucătorul american să continue la formația noastră. „Sperăm că în câteva zile și Zeno să semneze un nou contract”, a spus Sere. În ceea ce-l privește pe Goran Gajovic, acesta nu se mai află în vederile echipei orădene. După toate probabilitățile, se va opta pentru legitimarea unui alt shooter.
CSM CSU Oradea și-a asigurat până acum serviciile a șase jucători pentru ediția care urmează: Bobe Nicolescu, Giordan Watson (autohtoni), Kris Richard, Sean Denison, Vaidas Kariniauskas și Arturas Valeika.
Taguri: antrenor, baschet masculin, Cristian Achim, csm oradea

References: CSM 
 CSM 
 CSM 
 CSM 

CSM 
 csm